EkBass/fiwiki-20250220-pages-articles huggingface dataset:
Yrjö Lehtinen

Yrjö Ilmari Lehtinen (11. kesäkuuta 1891 Turku – 22. helmikuuta 1945 Helsinki) oli suomalainen työnjohtaja ja Sosialistisen työväen ja pienviljelijöiden eduskuntaryhmän kansanedustaja. Lehtisen vanhemmat olivat puuseppä Johan Lehtinen ja Maria Amanda Palmqvist. Hän työskenteli metallityömiehenä ja oli myös Metallityöväen liiton sihteerinä ja taloudenhoitajana. Lehtinen oli vankilassa poliittisista syistä 1930-luvun alussa. Vapauduttuaan hän oli osakkaana metallialan korjaamossa Helsingissä 1935–1936 ja sitten Helvarin radioliikkeen työnjohtajana Helsingissä 1937–1945. Lehtinen oli kansanedustajana 1927–1929 edustaen Uudenmaan läänin vaalipiiriä. Hän tuli eduskuntaan Kanadaan muuttaneen Martta Kurkilahden tilalle. Lehtinen oli myös Helsingin kaupunginvaltuuston jäsenenä. Lehtinen oli naimisissa 1916–1927 Selma Karoliina Torniaisen kanssa ja vuodesta 1937 Aina Kirvesniemen kanssa. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Helsingin kaupunginvaltuutetut Luokka:Uudenmaan vaalipiiri Luokka:Vuonna 1891 syntyneet Luokka:Vuonna 1945 kuolleet
Aukusti Turunen

Aukusti (August) Turunen (19. marraskuuta 1888 Kuopion maalaiskunta – 18. joulukuuta 1967 Kuopion maalaiskunta) oli suomalainen pienviljelijä ja Sosialistisen työväen ja pienviljelijöiden eduskuntaryhmän sekä Suomen kansan demokraattisen liiton kansanedustaja. Turusen vanhemmat olivat torppari Reinhold Vilhelm Turunen ja Anna Maria Tanninen. Hän oli torpparina ja myöhemmin pienviljelijänä Kuopion maalaiskunnassa. Turunen oli vankilassa poliittisista syistä 1918 ja 1930–1933. Turunen oli Sosialistisen työväen ja pienviljelijöiden eduskuntaryhmän kansanedustajana 1927–1930 ja Suomen kansan demokraattisen liiton kansanedustajana heinäkuussa 1948 edustaen Kuopion läänin läntistä vaalipiiriä. Hän tuli eduskuntaan kesäkuussa 1948 kuolleen Yrjö Räisäsen tilalle ja oli tällöin edustajana yhdeksän päivän ajan. Turunen oli myös presidentin valitsijamiehenä vuoden 1925 presidentinvaaleissa ja hän kuului Kuopion maalaiskunnan kunnanvaltuustoon ja Kuopion kunnalislautakuntaan ja kunnanhallitukseen. Hän oli lisäksi Pienviljelijäin liiton liittoneuvoston jäsenenä. Turunen oli naimisissa vuodesta 1917 Matilda Krögerin kanssa. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:SKDL:ssä vaikuttaneet henkilöt Luokka:Kuopion maalaiskunnan kunnanvaltuutetut Luokka:Pohjois-Savon vaalipiiri Luokka:Vuonna 1888 syntyneet Luokka:Vuonna 1967 kuolleet Luokka:Lapuanliikkeen kyydittämät henkilöt
Mart Tarmak

Mart Tarmak, ent. Muttikas (s. 10. huhtikuuta 1955 Tallinna) on virolainen diplomaatti. Hän oli Viron Suomen-suurlähettiläs 2010–2014 ja sitä ennen ja sen jälkeen suurlähettiläänä Portugalissa (2006–2010), Marokossa (2008–2011), Brasiliassa (vuodesta 2014), Chilessä (2015–2022), Kolumbiassa (2017–2021) ja Perussa (vuodesta 2015–2021). Tarmak on valmistunut 1978 Tarton yliopistosta pääaineenaan kemia ja Vilnan yliopistosta, jossa hän opiskeli liettuan kieltä ja journalismia. Vuosina 1991–1992 Tarmak opiskeli portugalin kieltä Lissabonin yliopistossa. Hän oli 1990–1992 Viron väliaikainen asiainhoitaja Vilnassa, 1992–1993 ulkoministeriön neuvonantaja. Hän työskenteli 1995–1997 puolustusministeriön neuvonantajana. Vuosina 2000–2003 Tarmak työskenteli freelance-tulkkina. Vuodesta 2003 hän työskenteli ulkoministeriön politiikanosastolla. ==Lähteet== Luokka:Viron suurlähettiläät Luokka:Vuonna 1955 syntyneet Luokka:Elävät henkilöt
Salomo Savolainen

Salomo (Salomon) Savolainen (30. syyskuuta 1883 Maaninka – 9. kesäkuuta 1964 Kuopio) oli suomalainen varastonhoitaja ja Sosialistisen työväen ja pienviljelijöiden eduskuntaryhmän kansanedustaja. Savolaisen vanhemmat olivat maatyömies David Savolainen ja Anna Liisa Erholtz. Hän kävi kansakoulun ja oli kauppa-apulaisena Kuopiossa 1899–1918 ja Osuusliike Kallan keskusvaraston hoitajana Kuopiossa 1920–1950. Savolainen oli vankilassa poliittisista syistä 1918–1921. Savolainen oli Sosialistisen työväen ja pienviljelijöiden eduskuntaryhmän kansanedustajana 1927–1929 edustaen Kuopion läänin läntistä vaalipiiriä. Savolainen oli myös Kuopion kaupunginvaltuuston ja Vakuutusyhtiö Kansan hallintoneuvoston jäsenenä. Savolainen oli naimisissa vuodesta 1910 Johanna Fredrika Kuhasen kanssa. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Kuopion kaupunginvaltuutetut Luokka:Pohjois-Savon vaalipiiri Luokka:Vuonna 1883 syntyneet Luokka:Vuonna 1964 kuolleet Luokka:Suomen sisällissodan punaiset
Vakuutustorni

Vakuutustorni on asuin- ja liiketalo Pokkisen kaupunginosassa Oulussa. Talo sijaitsee näkyvällä paikalla Snellmaninpuiston reunalla. Arkkitehti Uki Heikkisen suunnittelema rakennus on Oulun ensimmäinen kymmenkerroksinen talo. Vuonna 1957 valmistuneessa rakennuksessa on 31 asuinhuoneistoa ja 15 liikehuoneistoa. Vakuutustornin alakerrassa toimi ravintola Lentävä Lautanen talon valmistumisesta vuoden 2012 loppuun. Lopettaessaan toimintansa Lentävä Lautanen oli Oulun toiseksi vanhin yhtäjaksoisesti toiminut ravintola. == Lähteet == == Aiheesta muualla == Luokka:Oulun asuinrakennukset Luokka:Pokkinen
Uppo-Nallen runoreissu

Uppo-Nallen runoreissu on To The Point Oy:n kehittämä Uppo-Nalle aiheinen videopeli, joka julkaistiin vuonna 1998. Uppo-Nallen äänenä toimii pelissä Petteri Summanen ja Laulavan Lintukoiran äänenä Ulla Tapaninen. Muissa rooleissa ovat Veikko Honkanen, Maija-Liisa Peuhu, Miitta Sorvali, Pasi Ruohonen, Mari Vainio, Mirjami Heikkinen, Markku Riikonen, Jukka Rasila, Kari Suni, Kai Salomaa, Esa Saario, Petra Karjalainen, Päivi Granström, Matti Holi sekä Päivi Hilska. Luokka:Vuoden 1998 videopelit Luokka:Kirjoihin perustuvat videopelit
Tamara Samsonova

Tamara Mitrofanovna Samsonova () on venäläinen sarjamurhaaja, jota epäillään yli 13 ihmisen murhaamisesta reilun 20 vuoden aikana. Häneltä löydettiin tutkimuksissa päiväkirja, jossa hän kuvailee, mitä on tehnyt uhreilleen ennen heidän murhaamistaan erittäin väkivaltaisesti. Samsonovan jäljille päästiin, kun poliisi löysi hänen kotinsa läheisestä lammesta 79-vuotiaan naisen ruumiinosia. Päiväkirjan yhdessä artikkelissa luki: ”Minä tapoin vuokralaiseni, leikkasin hänet paloiksi kylpyhuoneessa puukolla ja laitoin palat muovipusseihin ja heitin ne Pietarin Frunzen piirin eri osiin.” Samsonova on ollut mielisairaalassa kolme kertaa. == Lähteet == Luokka:Venäläiset sarjamurhaajat Luokka:Vuonna 1947 syntyneet Luokka:Elävät henkilöt
Karbamoyylifosfaattisyntetaasi II

Karbamoyylifosfaattisyntetaasi II on entsyymi, joka katalysoi irreversiibeliä karbamoyylifosfaattia glutamiinista, vetykarbonaatti-ioneista ja kahdesta ATP- molekyylistä. Entsyymi osallistuu eliöissä pyrimidiinirakenteisten nukleotidien biosynteesiin. Karbamoyylifosfaattisyntetaasi II:n EC-numero on EC 6.3.5.5. Eläimillä karbamoyylifosfaattisyntetaasi II:ta esiintyy maksan sytosolissa, ja maksan mitokondrioissa esiintyy toinen karbamoyylifosfaattia muodostava entsyymi karbamoyylifosfaattisyntetaasi I, joka osallistuu ureakiertoon. ==Rakenne ja toiminta== Prokaryooteilla, kuten bakteereilla ja arkeoneilla karbamoyylifosfaattisyntetaasi II on rakenteeltaan kahdesta erilaisesta yksiköstä koostuva dimeeri. Entsyymissä on kaksi sitoutumiskohtaa ATP-molekyyleille. Nisäkkäillä entsyymi on osa suurta entsyymikompleksia, jolla on myös kahden muun entsyymin aspartaattikarbamoyylitransferaasin ja dihydro-orotaasin aktiivisuus. Entsyymi tarvitsee toimiakseen magnesiumioneja, jotka kelatoituvat ATP-molekyyleihin. Karbamoyylifosfaattisyntetaasi II:n katalysoiman reaktion ensimmäisessä vaiheessa ATP-molekyyli reagoi vetykarbonaatti-ionin kanssa muodostaen karboksifosfaattivälivaiheen ja toisena tuotteena muodostuu ADP-molekyyli. Glutamiini on sitoutunut entsyymin kysteiiniaminohappoon muodostaen tioesterin, ja entsyymin aktiivisen kohdan emäksinen aminohappo poistaa vedeltä protonin, jolloin vedestä muodostuu nukleofiilisempi hydroksidi-ioni. Hydroksidi-ioni reagoi nukleofiilisella substituutiolla glutamiinin amidoryhmän kanssa, ja amidoryhmä hydrolysoituu vapauttaen glutamiinihappoa ja ammoniakkia. Ammoniakki reagoi karboksifosfaatin kanssa karbamaatti-ioniksi, jonka entsyymi fosforyloi ATP:n avulla karbamoyylifosfaatiksi. Samalla muodostuu toinen ADP-molekyyli. Ammoniakki sellaisenaan voi toimia entsyymin substraattina ilman glutamiinia, mikäli ammoniakin konsentraatio sytosolissa on yli 100 mmol/l. Karbamoyylifosfaattisyntetaasia inhiboi UTP-molekyyli ja aktivoi fosforibosyylipyrofosfaatti. Entsyymi ei tarvitse koentsyymikseen N-asetyyliglutamiinihappoa toisin kuin karbamoyylifosfaattisyntetaasi I. Vaikka karbamoyylifosfaatti on välituote sekä pyrimidiinin biosynteesissä että ureakierrossa, kahden eri sitä valmistamaan kehittyneen entsyymin syntyminen osoittaa, että nämä kaksi aineenvaihduntareittiä vaativat toisistaan riippumattomat säätelymekanismit. ==Lähteet== Luokka:Ligaasit
Oulun Judokerho

Oulun Judokerho ry on vuonna 1966 perustettu judoseura, se on Suomen seitsemänneksi vanhin judoseura. Seura kuuluu Suomen judoliittoonSeurat; Suomen judoliiton sivusto . Liitto valitsi kerhon vuonna 2014 vuoden seuraksiOulun Judokerho vuoden seura Suomessa; YLE 14.1.2015. ==Historia== Oulun Judokerho ry on perustettu perustamiskokouksessa Pyrinnön urheilutalolla, nykyisellä Oulun urheilutalolla, 22. tammikuuta 1966. Japanilaisista budolajeista judo tuli ensimmäisenä Ouluun. Turkulainen Seppo Räty nähdään henkilönä, joka toi kyseisen kamppailulajin Ouluun. Seppo Räty alkoi vetää ensimmäisiä harjoituksia lokakuussa 1964 Pyrinnön urheilutalolla. Paikalla oli paljon lajista kiinnostuneita oululaisnuoria. Vasta hailuotolaisen Matti Rantasuon aloitteesta ryhdyttiin perustamaan omaa virallista seuraa. Matti Rantasuosta tuli juuri perustetun Oulun Judokerhon ensimmäinen puheenjohtaja. == Menestyneitä seuran urheilijoita == *Jaana Ronkainen: euroopanmestaruus 1989 ja monia suomenmestaruuksia *Pasi Laurén: olympiaedustaja 1996 ja moninkertainen suomenmestari ==Lähteet== == Aiheesta muualla == * Seuran kotisivut Luokka:Oululaiset urheiluseurat Luokka:Suomalaiset judoseurat Luokka:Vuonna 1966 perustetut urheiluseurat
Regioni-luokka

Regioni-luokka eli Umbria-luokka oli Italian kuninkaallisen laivaston kuuden 1880- ja 1890-lukujen vaihteessa valmistetun aluksen muodostama panssarikansiristeilijäluokka. == Alukset == Regioni-luokan panssarikansiristeilijätGardiner, Robert s. 349 Nimi Telakka Kölinlasku Vesille Valmis Kohtalo RN Umbria Cantiere navale fratelli Orlando, Livorno 1. elokuuta 1888 23. huhtikuuta 1891 16. helmikuuta 1894 poistettu 29. heinäkuuta 1909 myyty Haitille 1911 nimellä Ferrier RN Lombardia Regio Cantiere di Castellammare di Stabia, Castellammare di Stabia 19. marraskuuta 1888 12. heinäkuuta 1890 16. helmikuuta 1893 poistettu 4. heinäkuuta 1920 RN Etruria Cantiere navale fratelli Orlando, Livorno 1. huhtikuuta 1889 23. huhtikuuta 1891 11. heinäkuuta 1894 upotettu 13. elokuuta 1918 RN Liguria Ansaldo 1. heinäkuuta 1889 8. kesäkuuta 1893 1. joulukuuta 1894 poistettu 15. toukokuuta 1921 RN Elba Regio Cantiere di Castellammare di Stabia, Castellammare di Stabia 22. syyskuuta 1890 12. elokuuta 1893 27. helmikuuta 1896 poistettu 5. tammikuuta 1920 RN Puglia Taranton laivastontelakka lokakuu 1893 22. syyskuuta 1898 26. toukokuuta 1901 poistettu 22. maaliskuuta 1923 == Lähteet == * === Viitteet === *
Walther

Carl Walther GmbH Sportwaffen on vuonna 1886 perustettu saksalainen aseiden valmistaja. == Waltherin valmistamia aseita == ===Pistoolit=== * Walther P38 * Walther PPK * Walther PP * Walther PPS * Walther P99 * Walther P22 * Walther P99 * Walther Model 9 * Walther TPH * Walther P1 * Walther P4 * Walther P5 * Walther P88/Compact * Walther PK380 * Walther PPQ * Walther CCP * Walther PPX ===Urheilupistoolit=== * Walther OSP * Walther GSP * Walther SSP * Walther Olympia * Walther SP22 ===Konepistoolit=== * Walther MPK/MPL * Walther MPSD ===Kiväärit=== * Walther KK200 * Walther KK300 * Gewehr 41 * Gewehr 43 * Walther G22 * Walther WA 2000 == Walther sukunimenä == * Johann Heinrich Bartholomäus Walther ==Aiheesta muualla== *www.carl-walther.de *www.waltherarms.com Luokka:Saksalaiset aseteollisuusyritykset
Beretta M1935

Beretta M1935 on Berettan valmistama itselataava pistooli. Ase on kaikin puolin samanlainen kuin aikaisempi Beretta M1934, mutta pienempi kaliiperiltaan. Kuten M1934, myös tämä malli on varustettu rungon vasemmalla puolella olevalla varmistinvivulla. == Käyttö == Italian ilmavoimat ja laivasto käyttivät pistoolia laajasti, kuten myös maan poliisivoimat. Pistooleita tilattiin Puolustusvoimien käyttöön 14.3.1941 Italiasta 1 000 kappaletta. Puolustusvoimat osti näitä pistooleita myös kotimaisten aseliikkeiden varastoista 71 kappaletta. Seuraava tilaus 4 000 pistoolista tehtiin 28.4.1941. Tämän tilauksen aseista saatiin kuitenkin Suomeen vain 3 090 kappaletta. Loput pistooleista jouduttiin todennäköisesti ottamaan vastaan Beretta 1934 -pistooleina. Vuonna 1951 näitä aseita oli Puolustusvoimien kirjanpidossa vielä 2 091 kappaletta. == Lähteet == ==Aiheesta muualla== *Suomalainen asekeräily: Beretta 1934 ja 1935 Luokka:Pistoolit
Umarex

Umarex Sportwaffen GmbH & Co. KG on vuonna 1972 perustettu saksalainen ilma- aseiden valmistaja. Yritys omistaa saksalaisen asevalmistaja Waltherin. ==Aiheesta muualla== *Umarexin kotisivu *Umarexin Yhdysvaltain verkkosivu Luokka:Saksalaiset aseteollisuusyritykset
Nathan Redmond

Nathan Daniel Jerome Redmond (s. 6. maaliskuuta 1994 Birmingham) on englantilainen jalkapalloilija, joka edustaa mestaruussarjassa pelaavaa Burnleyä. Oikeajalkainen Redmond on pelipaikaltaan oikea laitahyökkääjä.http://www.transfermarkt.co.uk/nathan- redmond/profil/spieler/129078 == Ura == === Seurajoukkueura === Redmondin kasvattajaseura on hänen kotikaupunkinsa Birmingham City. Hän debytoi seuran edustusjoukkueessa cup-peleissä kaudella 2010–2011 ja mestaruussarjassa kaudella 2011–2012. Heinäkuussa 2013 Redmond siirtyi Valioliigassa pelanneeseen Norwich Cityyn. Hän teki pääsarjadebyyttinsä elokuussa 2013 Evertonia vastaan ja avausmaalinsa samassa kuussa Southampton FC:tä vastaan. Kaudella 2013–2014, jonka päätteeksi Norwich putosi Mestaruussarjaan, Redmond teki 34 ottelussa yhden maalin. Kaudeksi 2015–2016 Norwich kuitenkin nousi takaisin Valioliigaan. Hän pelasi Norwichissa kolmen kauden aikana kaikkiaan 112 liigaottelua ja teki 12 maalia.http://www.transfermarkt.co.uk/nathan- redmond/leistungsdatenverein/spieler/129078 Kesällä 2016 hän siirtyi runsaan 12 miljoonan punnan siirtosummalla Southamptoniin, jossa hän pelasi kuusi vuotta. === Maajoukkueura === Redmond on edustanut monia Englannin nuorisomaajoukkueita ja pelannut useissa nuorten arvokilpailuissa. Hän oli mukana vuoden 2011 alle 17-vuotiaiden MM-kilpailuissa, joissa hän pelasi kolmessa pelissä. Vuoden 2015 alle 21-vuotiaiden EM-kilpailuissa hänet valittiin kisojen tähdistöjoukkueeseen. Ensimmäisen A-maaottelunsa hän pelasi Saksaa vastaan maaliskuussa 2017. == Saavutukset == Henkilökohtainen * Alle 21-vuotiaiden EM-kilpailuiden tähdistökentällinen: 2015 == Lähteet == Luokka:Englantilaiset jalkapalloilijat Luokka:Vuonna 1994 syntyneet Luokka:Elävät henkilöt
Enes Ünal

Enes Ünal (s. 10. toukokuuta 1997 Osmangazi) on turkkilainen jalkapalloilija, joka edustaa Englannin Valioliigassa pelaavaa Bournemouthia. Oikeajalkainen Ünal on pelipaikaltaan hyökkääjä. Hän pelaa myös Turkin maajoukkueessa. == Ura == === Seurajoukkueura === Ünalin kasvattajaseura on Bursaspor. Hän pelasi vuosina 2013–2015 seuran edustusjoukkueessa 35 ottelua ja teki niissä neljä maalia. Heinäkuussa 2015 Ünal siirtyi Englannin valioliigan Manchester Cityn riveihin. Hänet kuitenkin lähetettiin vielä samassa kuussa puoli vuotta kestäneelle lainalle Belgian Jupiler Pro Leaguen KRC Genkiin, jossa hän pelasi 12 Belgian pääsarjaottelua ja teki yhden maalin. Loppukauden hän pelasi lainalla Alankomaissa NAC Bredassa, jossa teki 11:ssä toisen sarjatason ottelussa yhdeksän maalia. Kauden 2016–2017 hän pelasi lainalla FC Twentessä. Hän pelasi 32 Eredivisien ottelua ja teki niissä 18 maalia. Manchester City myi Ünalin espanjalaiseen Villarrealiin 14 miljoonalla eurolla kesällä 2017. Hän pelasi avauskaudellaan Villarrealissa 23 Primera Divisiónin ottelua ja teki viisi maalia. Vuoden 2017 viimeiset kaksi kuukautta hän pelasi lainalla Levantessa, jossa teki seitsemässä Espanjan pääsarjaottelussa yhden maalin. Kaudet 2018–2020 hän edusti lainasopimuksella Real Valladolidia. Hän pelasi seurassa 68 Primera Divisiónin ottelua ja teki 12 maalia. Ünal siirtyi espanjalaiseen Getafeen yhdeksän miljoonan euron siirtosummalla kesällä 2020. Avauskaudellaan hän teki neljä liigamaalia, mutta kahdella seuraavalla 16 ja 14. Toukokuun 2023 lopulla tulleen eturistisidevamman jälkeen hän oli seitsemän kuukautta peleistä sivuissa. Hän pelasi seurassa kolmen ja puolen kauden aikana kaikkiaan 103 liigaottelua. Ünal siirtyi Englannin Valioliigan Bournemouthiin lainasopimuksella helmikuun 2024 alussa. Siirto vakinaistettiin 16,5 miljoonan euron siirtosummalla kesällä 2024. Hän on joulukuun 17. päivään 2024 mennessä pelannut Bournemouthissa kaikkiaan 29 valioliigaottelussa, mutta ollut vain kolme kertaa avauskokoonpanossa. Maaleja hän on tehnyt neljä. === Maajoukkueura === Ünal on edustanut monia Turkin nuorten maajoukkueita. Turkin alle 21-vuotiaiden maajoukkueessa hän debytoi vain 16-vuotiaana syyskuussa 2013.http://www.transfermarkt.co.uk/enes- unal/nationalmannschaft/spieler/251106 Turkin jalkapallomaajoukkueessa Ünalin debyytti tapahtui maaliskuussa 2015 ystävyysottelussa Luxemburgia vastaan. Hän on joulukuun 2024 puoliväliin mennessä pelannut 34 A-maaottelua ja tehnyt kolme maalia, näistä kaksi marraskuussa 2019 EM-karsintaottelussa Andorraa vastaan Turkin voittaessa vierasottelunsa 0–2, ja kolmannen maalin maaottelussa Tšekkiä vastaan marraskuussa 2022. == Muuta == Myös Ünalin isä Mesut Ünal edusti jalkapallourallaan Bursasporia. Hän on sittemmin toiminut seuran juniorivalmentajana. == Lähteet == Luokka:Turkkilaiset jalkapalloilijat Luokka:Vuonna 1997 syntyneet Luokka:Elävät henkilöt
Puustellinmetsän joukkohauta

thumb|Puustellinmetsän joukkohaudan muistokivi Suutarilassa. Puustellinmetsän joukkohauta oli Helsingin Suutarilan Puustellinmetsässä sijainnut sisällissodan aikainen joukkohauta. Haudasta löytyneet vainajien jäänteet siirrettiin vuonna 1971 Malmin hautausmaalle. __NOTOC__ ==Historia== Sisällissodan päättymispäivänä 15. toukokuuta 1918 Tapanilassa sattui ampumavälikohtaus, jonka yhteydessä suojeluskuntalainen Karl Lindström sai surmansa. Ampujaa tai tarkkaa tapahtumankulkua ei ole saatu selville. Myös tätä seuranneiden kostotoimenpiteiden kulku on epäselvä, mutta ilmeisesti Malmin suojeluskunnan jäsenet ottivat yön ja seuraavan aamun aikana kiinni suuren joukon punakaartilaisia, jotka vietiin Malmin poliisikamarille kuulusteltavaksi. Ainakin osa kiinniotoista tapahtui summittaisesti pidättämällä Tapanilan asemalta aamujunalla töihin lähdössä olleita miehiä. Seuraavana yönä 17. toukokuuta 1918 osa kiinniotetuista marssitettiin Puustellinmetsään, jossa heidät ammuttiin ja haudattiin joukkohautaan. Teloitettujen henkilöllisyyttä ei tunneta varmuudella. Toisen maailmansodan jälkeen paikalliset työväenjärjestöt järjestivät vuosittain muistokulkueen Tapanilan torilta hautapaikalle. Perinne loppui viimeistään 1971 kun ruumiit siirrettiin Malmin hautausmaalle. Tällöin haudasta löytyi "seitsemän kokonaista luurankoa ja lisäksi erillisiä luita". Joukkohaudan sijaintipaikalle pystytettiin muistomerkki lokakuussa 2012. Muistomerkkiin kiinnitetty tapahtumista kertova teräslaatta varastettiin 2014, mutta löytyi myöhemmin. == Katso myös == * Pohjois-Haagan veljeshauta * Luettelo punaisten muistomerkeistä Suomessa == Lähteet == == Aiheesta muualla == *Työväen arkisto Werstas, Punaisten muistomerkit * Punaisten hautojen kunnostusryhmä Puustellin metsässä, valokuva vuodelta 1918 (www.arjenhistoria.fi) * Muistojuhla Puustellin metsässä, valokuva vuodelta 1926 (www.arjenhistoria.fi) * Muistojuhla Puustellin metsässä, valokuva vuodelta 1958 (www.arjenhistoria.fi) Luokka:Valkoinen terrori Luokka:Punaisten muistomerkit Luokka:Suutarila
Pyroforia

Pyroforia on aineen ominaisuus, jossa se syttyy itsestään alhaisessa lämpötilassa (alle 55 °C) ollessaan kosketuksissa normaalin ilman kanssa. Tavallisesti aine on hyvin hienojakoista, jotta se olisi pyroforista. Aine voi olla missä tahansa olomuodossa: kiinteä, neste tai kaasu. Suurin osa pyroforisista aineista on kiinteitä. Pyroforisia kaasuja ovat muun muassa arsiini, diboraani, fosfiini ja silaani. Kaikille näille on yhteistä se, että ne ovat hydridejä. Pyroforisia nesteitä on muun muassa hydratsiini, alkyylialumiinit, Grignardin reagenssit ja jotkin metallihydridit. Pyroforisia kiinteitä aineita ovat muun muassa fosfori, alkali-, ja maa-alkalimetallit. Myös monet muut metallit ovat pyroforisia, mutta niiden pitää olla hyvin hienojakoisia. Tällaisia ovat jotkin aktinoidit, köyhdytetty uraani, titaani ja sinkki. Pyroforisia aineita käytetään moottorien sytytykseen esimerkiksi raketeissa. == Katso myös == * Itsesyttymislämpötila == Lähteet == == Aiheesta muualla == * Luettelo pyroforisista aineista * Luettelo pyroforisista aineista Luokka:Palaminen
Eläinten navigaatio

Eläinten navigointi tarkoittaa useiden eläinten kykyä löytää tiensä perille ilman karttoja tai apuvälineitä. Useat linnut, kuten lapintiira, sekä monet hyönteis- ja kalalajit liikkuvat pesimäalueidensa välillä tuhansia kilometrejä, ja monet muut lajit osaavat navigoida sujuvasti lyhyempiä välimatkoja. Ilmiötä, jossa eläin löytää perille tietämästään sijainnista käyttäen apunaan ainoastaan tietoa nopeudestaan ja kulkusuunnastaan, ehdotti Charles Darwin vuonna 1873 mahdollisena suunnistamismekanismina. 1900-luvulla Karl von Frisch osoitti, että eräät mehiläiset osaavat suunnistaa auringon, taivaan polarisaatiokuvion ja maan magneettikentän avulla; näistä aurinko on ensisijainen, jos se on nähtävissä. William Tinsley Keeton osoitti että kirjekyyhkyt pystyvät samalla tavoin hyödyntämään useita navigaatiovihjeitä, esimerkiksi aurinkoa, maan magneettikenttää, hajuja ja ympäristön ulkomuotoa.Keeton, William (1974). The orientational and navigational basis of homing in birds. pages 47–132 in Advances in the Study of Behavior, Vol. 5. Academic Press. Ronald Lockley osoitti, että eräs pieni merilintulaji, pikkuliitäjä, osaa määritellä sijaintinsa ja lentää kotiinsa täydellä vauhdilla, kun se päästetään vapaaksi kaukana kotoaan, kunhan vain joko aurinko tai tähdet ovat nähtävissä. Villieläinten kykyyn suunnistaa saattavat vaikuttaa haitallisesti monet ihmisten aikaansaamat tekijät. Esimerkiksi hyönteismyrkkyjen on osoitettu mahdollisesti haittaavan mehiläisten navigointia, ja valot voivat haitata kilpikonnien navigointia. == Lähteet == Luokka:Navigointi Luokka:Eläimet
Konsta Talvio

Antti Konstantin (Konsta) Talvio, sukunimi aik. Wahlberg (5. kesäkuuta 1892 Mäntsälä – 9. elokuuta 1970 Hyvinkää) oli suomalainen maanviljelijä ja Sosialistisen työväen ja pienviljelijöiden eduskuntaryhmän sekä Suomen kansan demokraattisen liiton kansanedustaja. Talvion vanhemmat olivat torppari Antti Wahlberg ja Amanda Maria Siiranen. Hän kävi kansakoulun ja oli torpparina ja myöhemmin maanviljelijänä Mäntsälässä. Talvio oli vankilassa poliittisista syistä 1918–1920 ja 1930–1933. Hänet erotettiin 1930 eduskunnasta ns. kommunistilakien nojalla ja tuomittiin valtiopetoksen valmistelusta Tammisaaren pakkotyölaitokseen.Aate vei kansanedustajia häkkiin, Mäntsälän Uutiset 23.7.2012 Talvio oli Sosialistisen työväen ja pienviljelijöiden eduskuntaryhmän kansanedustajana 1929–1930 ja Suomen kansan demokraattisen liiton kansanedustajana 1945–1948 edustaen Uudenmaan läänin vaalipiiriä. Talvio oli myös Mäntsälän kunnanvaltuuston jäsenenä ja hän kuului Suomen kommunistisen puolueen keskuskomiteaan ja Uudenmaan piiritoimikuntaan sekä toimi Suomen kansan demokraattisen liiton liittoneuvoston puheenjohtajana. Talvio oli naimisissa vuodesta 1920 Maria Vilhelmina Koskisen (entinen Sinisalo) kanssa. == Teoksia == * Suomalaisen torpparin vapaustaistelu. Kommunisti 24/1968 ==Lähteet== Luokka:Kansanedustajat Luokka:Mäntsälän kunnanvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Suomen sosialistisen työväenpuolueen poliitikot Luokka:Uudenmaan vaalipiiri Luokka:Vuonna 1892 syntyneet Luokka:Vuonna 1970 kuolleet Luokka:Lapuanliikkeen kyydittämät henkilöt
Vladimir Andrejev (koripalloilija)

Vladimir Georgijevitš Andrejev (, s. 14. heinäkuuta 1945 Astrahan, Venäjän SFNT) on kilpauransa päättänyt, Neuvostoliittoa edustanut koripalloilija. Andrejev saavutti Neuvostoliiton joukkueessa olympiapronssia Méxicossa 1968 ja MM-kilpailuissa kultaa vuonna 1967 sekä pronssia 1970. Euroopan mestaruuden Andrejev voitti vuosina 1967, 1969 ja 1971.archive.fiba.com == Lähteet == * Vladimir Andreyev Bio, Stats and Results Olympics at Sports-Reference.com * Profiili fiba.com * Profiili fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1945 syntyneet Luokka:Elävät henkilöt
K. E. Varho

Karl (Kaarlo, K. E.) Eugen Varho (synt. Fjällman, 2. maaliskuuta 1877 Pori – 4. tammikuuta 1933 Pori) oli suomalainen suutari, joka toimi STPV:n kansanedustajana vuosina 1926–1927. == Elämä == === Varhaiset vuodet === Varhon vanhemmat olivat Eurassa syntynyt suutari Karl Johan Fjällman (s. 1848) ja Edla Sofia Nordlund (1849–1882). Suutarina työskennellyt Varho oli mukana ammattiyhdistystoiminnassa jo vuosisadan vaihteessa. Vuonna 1909 Varho oli perustamassa Kahaluodon työväenyhdistystä ja hän toimi myös sen ensimmäisenä puheenjohtajana. 1910-luvun alussa Varho asui muutaman vuoden Loimaan Karhulassa ja piti Poriin palattuaan omaa suutarinverstasta Aittaluodossa. Sisällissodan aikana Varho kuului Porin punakaartiin toimien vartiotehtävissä ja työskennellen punakaartin suutarinverstaassa. Huhtikuussa hän pakeni Porin seudun punaisten mukana kohti Itä-Suomea ja jäi 1. toukokuuta saksalaisten vangiksi Hollolan Vesalassa päätyen lopulta Suomenlinnan vankileirille. Elokuussa Varho sai 3 vuoden vankeustuomion, joka muutettiin 5 vuoden ehdonalaiseksi ja hänet laskettiin vapaaksi. === Sisällissodan jälkeen === Vuonna 1920 Varho osallistui SAJ:n Satakunnan piirijärjestön perustavaan kokoukseen Suomen nahka- ja tekstiilityöväen liiton edustajana. Vuosikymmenen alussa hän lähti mukaan myös kommunistien toimintaan. Kesäkuussa 1925 Varho nousi Porin kaupunginvaltuuston jäseneksi Sosialistisen Työväen ja Pienviljelijäin Vaalijärjestön edustajana paikkakunnalta muuttaneen J. W. Katajan tilalle. Varho valittiin uudelleen valtuustoon joulukuun 1925 kunnallisvaaleissa, ja hän uusi paikkansa vielä vuonna 1928. Eduskuntaan Varho nousi nousi helmikuussa 1926 paikastaan luopuneen Svantte Vuorion varaedustajana. Vuoden 1927 eduskuntavaaleissa hän jäi ensimmäiselle varasijalle. Varho pidätettiin heinäkuussa 1930 samassa yhteydessä, jolloin sisäministeri E. V. Kuokkanen määräsi äärioikeistolaisen Lapuan liikkeen painostuksesta kaikki STPV:n 23 istuvaa kansanedustajaa vangittavaksi epäiltynä ”maanpetoksellisesta toiminnasta”. Marraskuussa Turun hovioikeus antoi Varholle 1 vuoden ja 8 kuukauden kuritushuonetuomion valtiopetoksen valmistelusta. Varho suoritti tuomionsa Tammisaaren pakkotyölaitoksessa ja vankeudessa heikentyneen terveytensä myötä kuoli tammikuussa 1933. Hänet on haudattu Käppärän hautausmaalle vankeudessa kuolleiden SKP:n jäsenten joukkohautaan. == Perhe == Varhon puoliso oli Noormarkusta kotoisin ollut Vendla Sofia Rudenberg (s. 1880), jonka kanssa hän avioitui vuonna 1900. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:SKP:ssä (1918–1990) vaikuttaneet henkilöt Luokka:Porin kaupunginvaltuutetut Luokka:Turun läänin pohjoinen vaalipiiri Luokka:Suomen sisällissodan punaiset Luokka:Vuonna 1877 syntyneet Luokka:Vuonna 1933 kuolleet
Juri Selihov

Juri Gennаdjevitš Selihov (, s. 22. tammikuuta 1943 Kupino, Venäjän SFNT, Neuvostoliitto) on venäläinen koripallovalmentaja ja Neuvostoliittoa edustanut koripalloilija. Selihov saavutti pelaajana Neuvostoliiton joukkueessa olympiapronssia Méxicossa 1968, maailmanmestaruuden vuonna 1967 ja Euroopan mestaruuden vuonna 1967.FIBA Archive Valmentajana Selihov johti Venäjän EM- hopealle Saksassa 1993.http://www.linguasport.com/baloncesto/internacional/eurobasket/eurobasket_e.htm == Lähteet == * Yury Selikhov Bio, Stats, and Results Olympics at Sports- Reference.com === Viitteet === == Aiheesta muualla == * * Profiili FIBA Archive * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Venäläiset koripallovalmentajat Luokka:Vuonna 1943 syntyneet Luokka:Elävät henkilöt
Svantte Vuorio

Svantte Ferdinand Vuorio (synt. Sandelin, 18\. elokuuta 1890 Huittinen – 17. tammikuuta 1971 Huittinen) oli suomalainen maanviljelijä, joka toimi STPV:n kansanedustajana vuosina 1924–1925. == Elämä ja ura == Huittisten Palojoen kylässä syntyneen Vuorion vanhemmat olivat torppari Kustaa Ferdinand Vuorio (1863–1937) ja Anna Sofia Matintytär (1851–1931). Kauppakoulun käytyään hän työskenteli aluksi A. Ahlström Oy:n konttoristina Noormarkussa ja viljeli myöhemmin kotitilaansa Huittisissa. Vuorio valittiin eduskuntaan vuonna 1924. Joulukuussa 1925 hän sai vapautuksen edustajantoimesta kärsittyään pitkään hermosairaudesta. Vuorion tilalle eduskuntaan tuli Kaarlo Varho. Huittisten kunnanvaltuustoon hänet valittiin ensimmäisen kerran vuonna 1919. Vuorio kirjoitti myös näytelmiä sekä työväenlehdissä julkaistuja runoja. == Perhe == Vuorion puoliso oli Hilda Maria Tamminen, jonka kanssa hän avioitui vuonna 1919. Heidän tyttärensä Hely Annikki Vuorion (s. 1937) puoliso oli talousneuvos Erkki Hakala. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Huittisten kaupunginvaltuutetut Luokka:Turun läänin pohjoinen vaalipiiri Luokka:Suomalaiset runoilijat Luokka:Suomalaiset näytelmäkirjailijat Luokka:Suomalaiset työläiskirjailijat Luokka:Vuonna 1890 syntyneet Luokka:Vuonna 1971 kuolleet
Taavi Pitkänen

Taavetti (Taavi) Pitkänen (5. helmikuuta 1892 Kuopion maalaiskunta – 10. maaliskuuta 1929 Iisalmi) oli suomalainen suutari ja Sosialistisen työväen ja pienviljelijöiden eduskuntaryhmän kansanedustaja. Pitkäsen vanhemmat olivat itsellinen Petter Pitkänen ja Anna Maria Parviainen. Hän toimi suutarina Iisalmessa. Pitkänen oli Sosialistisen työväen ja pienviljelijöiden eduskuntaryhmän kansanedustajana huhtikuun lopulta syyskuun alkuun 1927 edustaen Kuopion läänin läntistä vaalipiiriä. Hän tuli eduskuntaan huhtikuussa 1927 kuolleen Juho Komulaisen tilalle. Pitkänen oli myös Iisalmen kaupunginvaltuuston jäsenenä. Pitkänen oli naimisissa vuodesta 1915 Iida Liisa Miettisen kanssa.Viitattu 9.8.2015. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Iisalmen kaupunginvaltuutetut Luokka:Pohjois-Savon vaalipiiri Luokka:Vuonna 1892 syntyneet Luokka:Vuonna 1929 kuolleet
Modestas Paulauskas

Modestas Paulauskas (, s. 19. maaliskuuta 1945 Kretinga, Liettuan SNT) on liettualainen kilpauransa päättänyt koripallovalmentaja ja Neuvostoliittoa edustanut koripalloilija. Paulauskas saavutti Neuvostoliiton joukkueessa kesäolympialaisista kultaa Münchenissä 1972 ja pronssia Méxicossa 1968, MM- kilpailuista kultaa vuosina 1967 ja 1974 sekä pronssia 1970 ja EM-kilpailuista kultaa vuosina 1965, 1967, 1969 ja 1971 sekä pronssia vuonna 1973. Hänet valittiin vuoden 1965 EM-kilpailujen arvokkaimmaksi pelaajaksi.archive.fiba.com == Lähteet == * Modestas Paulauskas Bio, Stats and Results Olympics at Sports-Reference.com * Profiili fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiavoittajat Luokka:Liettualaiset koripallovalmentajat Luokka:Vuonna 1945 syntyneet Luokka:Elävät henkilöt
Harald Kanepi

Harald Kanepi, (vuoteen 1935 ​​Harald-Friedrich Konopinski, 21. helmikuuta 1921, Tallinna – 20. kesäkuuta 1975, Uhta, Komi) oli virolainen nyrkkeilijä. Harald Kanepi aloitti nyrkkeilynsä Tallinna Nyrkkelyklubissa () vuonna 1935 valmentajanaan Nigul Maatsoo. Hän nyrkkeili kevyessä sarjassa eli sarjassa alle 61,2 kg. Hän saavutti Viron mestaruuskisoissa hopeaa vuonna 1938 ja seuraavana vuonna hänestä tuli Viron mestari. Hän osallistui samana vuonna Dublinissä EM-kisoihin ja saavutti kisoissa hopeaa. Ensimmäisessä ottelussa hän voitti isäntämaan Irlannin Patrick Gernonin, ja välierässä voitto tuli Belgian Staf Jacobsista. Finaalissa Kanepi koki tappion Saksan Herbert Nürnbergille, joka näin uusi mestaruutensa. Seuraavana vuonna Kanepi otti vielä Viron mestaruuden ylemmässä eli sarjassa alle 66,7 kg. Maailmansodan aikaan Neuvostoliiton vallattua Viron Kanepi saavutti sen jälkeen Neuvosto- Viron mestaruuden vuonna 1941 sarjassa alle 66,7 kg. Sodan jälkeen vuonna 1945 hän saavutti Neuvostoliiton mestaruuskisojen hopeaa sarjassa 61,2 kg ja joukkuekilpailun pronssia Tallinna Dünamon joukkueessa. Lokakuussa 1945 Kanepi kuitenkin vangittiin ja tuomittiin helmikuussa 1946 10 vuodeksi vankeuteen ja olemaan seuraavat viisi vuotta karkotettuna Virosta. Kanepi joutui näin vankeuteen Pohjois-Venäjälle Vorkutaan Komin alueelle. Siellä ollessaan hänestä tuli Komin ANST:n nyrkkeilymestari. Harald Kanepin veljenpojan tytär on virolainen huipputennispelaaja Kaia Kanepi. ==Viitteet== ==Lähteet== *Harald Kanepi Luokka:Virolaiset nyrkkeilijät Luokka:Vuonna 1921 syntyneet Luokka:Vuonna 1975 kuolleet
Aukusti Mäenpää

Onni Aukusti Mäenpää (5. tammikuuta 1891 Soini – 1933 Petroskoi, Neuvosto- Karjala) oli suomalainen suutari, toimitsija ja Sosialistisen työväen ja pienviljelijöiden eduskuntaryhmän kansanedustaja. Mäenpään vanhemmat olivat torppari Kristian Mäenpää ja Maria Vilhelmina Pohjoismäki . Hän oli aluksi työmiehenä ja suutarina. Vuonna 1917 Mäenpää toimi lakkomiliisinä ja Suomen sisällissodan jälkeen hän oleskeli Ruotsissa 1918–1920. Hän toimi työväen sanomalehtien kirjeenvaihtajana Kokkolassa vuodesta 1920 alkaen ja oli sitten Suomen Kuljetustyöläisten Liiton puheenjohtajana 1926. Lapuan liike kyyditti Mäenpään Neuvostoliittoon vuonna 1930. Tämän jälkeen hän toimi ammattiliiton edustajana Vilkan metsätyöpunktilla Petroskoissa vuonna 1933. Mäenpää vilustui keväällä 1933 uittotöissä ollessaan ja sairastui niin pahoin, että kuoli myöhemmin samana vuonna. Mäenpää oli Sosialistisen työväen ja pienviljelijöiden eduskuntaryhmän kansanedustajana maaliskuun alusta lokakuun alkuun 1930 edustaen Vaasan läänin pohjoista vaalipiiriä. Hän tuli eduskuntaan vankilaan joutuneen Väinö Kallion tilalle. Mäenpää kuului myös Pohjolan ammatillisen piirijärjestön piirineuvostoon. Mäenpää oli naimisissa vuodesta 1926 Hilja Dagmar Pirttimäen kanssa.Viitattu 9.8.2015. ==Lähteet== Luokka:Kansanedustajat Luokka:Suomalaiset ammattiyhdistysjohtajat Luokka:Suomen sosialistisen työväenpuolueen poliitikot Luokka:Vaasan läänin pohjoinen vaalipiiri Luokka:Neuvostoliitonsuomalaiset henkilöt Luokka:Vuonna 1891 syntyneet Luokka:Vuonna 1933 kuolleet
Patrulli

Patrulli on yleensä määrätylle alueelle vartio- tai valvontatehtäviä hoitamaan määrättävä sotilasyksikkö. Se on kulkuvartio, jossa on johtajan lisäksi yleensä vain muutama sotilas.Kodin suuri tietosanakirja, osa 10, s. 303 == Lähteet == Luokka:Sotilasyksiköt
Mitra (albumi)

Mitra on Suomen Idolsin seitsemännen tuotantokauden voittaneen Mitra Kaislarannan esikoisalbumi, joka julkaistiin 21. elokuuta 2015. Albumin on tuottanut Jukka Immonen. Albumin paras sijoitus Suomen virallisella albumilistalla oli 12. sija, jonka se saavutti ensimmäisellä listaviikollaan. Yhteensä se oli listalla viisi viikkoa. Albumin ensimmäinen single ”Äkkisyvää” julkaistiin Idols-finaalin jälkeen joulukuussa 2013. Seuraava single ”Kukka kaipaa valoa” julkaistiin vasta tammikuussa 2015 ja se saavutti kohtalaisen menestyksen nousten kahdeksi viikoksi kymmenenneksi soitetuimmaksi radiokappaleeksi. Albumilta on julkaistu myös single ”Jotain pysyvää” toukokuussa 2015. == Kappaleet == == Arvostelut == * Helsingin Sanomat: == Lähteet == Luokka:Vuoden 2015 esikoisalbumit Luokka:Suomalaiset popalbumit Luokka:Jukka Immosen tuottamat albumit
Quentin Patrick

Quentin Patrick [pätrik] on sekä Hugh C. Wheelerin että Richard Wilson Webbin käyttämä kirjailijanimimerkki, jonka nimissä julkaistiin salapoliisiromaaneja, jotka kuuluvat klassisen dekkaritradition piiriin. Niitä on käännetty runsaasti suomen kielelle. Niiden tunnettuja sankarihahmoja ovat ainakin tohtori Westlake ja tämän tytär Dawn, etsivä Timothy Trant ja ohjaaja Peter Duluth. Viimeksi mainitun välityksellä teokset ovat vaikuttaneet Broadwayn ja Hollywoodin maailmaan.Kodin suuri tietosanakirja, osa 10, s. 303 ==Lähteet== Luokka:Salanimet
Kaisa Jaakkola

Kaisa Jaakkola (o.s. Piippo, s. 2. kesäkuuta 1982 Kajaani) on suomalainen tietokirjailija.hardfitness.com kaisajaakkola.com Jaakkola on valmistunut tietojohtamisen diplomi-insinööriksi Tampereen teknillisestä yliopistosta vuonna 2007. Hän toimii työhyvinvoinnin luennoitsijana, tietokirjailijana sekä ravinto- ja hyvinvointivalmentajana. Hän omistaa miehensä kanssa Optimal Performance Oy -hyvinvointivalmennusyrityksen. == Teokset == kirja.fi *Palaudu ja vahvistu – vähennä stressiä ja jaksa premmin. Helsinki: Tammi, 2018. ISBN 9789520401641. * * * Kaisa Jaakkola & Katleena Kortesuo: * * == Lähteet == Luokka:Suomalaiset tietokirjailijat Luokka:Vuonna 1982 syntyneet Luokka:Elävät henkilöt
Mr. Gimmick

Mr. Gimmick (Japanissa Gimmick!) on Sunsoftin kehittämä ja vuonna 1992 julkaisema tasohyppelypeli. Peli julkaistiin tammikuussa 1992 Japanissa, ja toukokuussa 1993 Euroopassa ainoastaan Pohjoismaissa. Pohjoismaissa julkaisusta vastasi Bergsala, ja Pohjoismaissa peliä julkaistiin vain maltillinen määrä. Peliä suunniteltiin julkaistavaksi myös Yhdysvalloissa, mutta sitä ei koskaan tapahtunut. Peli ei myynyt hyvin Skandinaviassa, ja harvinaisuutensa vuoksi nykypäivänä retropelikeräilijöiden keskuudessa pelistä maksetaan jopa useita satoja euroja. Vuonna 2002 peli julkaistiin Japanissa PlayStationille Super Spy Hunterin kanssa osana Sunsoft Memorial Collection: Volume 6 -kokoelmaa. Remaster alkuperäisestä pelistä nimeltä Gimmick! Special Editionin ilmoitettiin alun perin julkaistavan vuonna 2022 Microsoft Windowsille, Nintendo Switchille, PlayStation 4:lle ja Xbox Onelle. Sitä kehittää City Connection, ja sen julkaisee City Connection Japanissa ja Bitwave Games lännessä. Fyysinen painos on määrä julkaista jakelija Clear River Gamesin kautta. Syyskuussa 2022 City Connection ja Bitwave Games ilmoittivat, että erikoispainoksen julkaisu viivästyy ”vuoden 2023 alkuun”. 9. toukokuuta 2023 Ruotsalainen kustantaja BitWave Games ilmoitti, että Gimmick! Special Edition julkaistaan 6. heinäkuuta 2023. == Juoni == Pelin päähenkilö on Mary-niminen tyttö, joka saa isältään syntymäpäivälahjaksi Gimmick-nimisen lelun. Mary ihastuu lelusta täysin ja leikkii sillä koko päivän. Maryn mentyä nukkumaan hän asettaa Gimmickin yksityispaikalle kaapin päälle. Maryn muut lelut tulevat mustasukkaiseksi Gimmickille, ja yöllä he päättävät kaapata Maryn mystiseen lelumaailmaan. Gimmick herää unestaan ja lähtee pelastamaan omistajaansa. == Lähteet == == Aiheesta muualla == * Luokka:Vuoden 1992 videopelit Luokka:Capcomin videopelit Luokka:Sunsoftin pelit Luokka:Tasohyppelyt Luokka:Nintendo Entertainment System -pelit Luokka:PlayStation-pelit
Joseph Schooling

Joseph Isaac Schooling (s. 16. kesäkuuta 1995 Singapore) on singaporelainen uinnin MM-mitalisti ja Aasian kisojen voittaja, sekä myös kotimaansa ensimmäinen olympiavoittaja. Schooling saavutti Glasgow’n Kansainyhteisön kisoissa 2014 hopeaa 100 metrin perhosuinnissa ajalla 51,69. Saman vuoden Aasian kisoissa Incheonissa hän voitti 100 metrin perhosuinnin ajalla 51,76 sekä sai hopeaa 50 metrin perhosuinnissa ja pronssia 200 metrin perhosuinnissa. Schooling saavutti Kazanin MM-kilpailuissa 2015 pronssia 100 metrin perhosuinnissa ajalla 50,96. Lisäksi hän oli seitsemäs 50 metrin perhosuinnissa. Rio de Janeiron olympialaisissa 2016 Schooling voitti kultaa 100 metrin perhosuinnissa ajalla 50,39. Budapestin MM-kilpailuissa 2017 hän sai 100 metrin perhosuinnissa pronssia ajalla 50,83 ja sijoittui 50 metrin perhosuinnissa viidenneksi. Jakartan Aasian kisoissa 2018 hän saavutti kultaa 50 ja 100 metrin perhosuinneissa sekä pronssia 4 × 100 ja 4 × 200 metrin vapaauintiviesteissä. == Lähteet == Luokka:Singaporelaiset uimarit Luokka:Singaporelaiset olympiavoittajat Luokka:Vuonna 1995 syntyneet Luokka:Elävät henkilöt
China Securities Finance Corporation

China Securities Finance Corporation on vuonna 2011 perustettu Kiinan keskuspankin rahoittama valtio-omisteinen instituutio. Sen tehtävänä on ollut välittää lainoja osakevälittäjille, jotka lainaavat rahaa edelleen eteenpäin tavallisille kiinalaisille. Kiinan osakkeiden arvon lähdettyä jyrkkään laskuun heinäkuussa 2015 se on ostanut osakkeita myös suoraan markkinoilta keskuspankilta saamillaan varoilla laskun hillitsemiseksi. Instituution johdossa toimii Nie Qingping ja sillä on noin 70 työntekijää. ==Toiminta== China Securities Finance Corporation perustettiin vuonna 2011 Kiinan valtioneuvoston ja finanssivalvoja China Securities Regulatory Commissionin eli CSRC:n hyväksynnällä. Sen oli tarkoitus tukea vuonna 2010 aloitettua pilottihanketta, jolla Kiinan mannermaan arvopaperien välitysliikkeiden sallittiin osallistua arvopaperien kauppaan lainarahalla. Tällaista kauppaa tapahtui pienimuotoisesti epävirallisesti jo ennen vuotta 2010, mutta vasta pilottihankkeen myötä siitä tuli virallista. Sijoittajat saattoivat näin ottaa lainarahaa välitysliikkeiltä ja sijoittaa rahat arvopapereihin. Lainan vakuutena ovat sijoituksella saadut arvopaperit. Sijoittajan täytyy myös tehdä talletus, joka on aluksi yhtä suuri kuin sijoitukseen otetun rahan summa. Jos arvopaperien arvo tippuu tämän summan alle, sijoittajan täytyy tajota lisää vakuuksia. Jos sijoittaja ei tähän pysty, velkoja voi myydä vakuutena olleet osakkeet. Toiminnan vaarana on paniikkimyyntien lauekaminen, jotka painavat kursseja alas ja vähentävät velallisten vakuuksien arvoa entisestään. Hankkeen alkuvaiheessa sijoittajilla tuli olla auki ollut tili vähintään 18 kuukauden ajan rekisteröidyssä arvopaperiyhtiössä, jonne sijoitettuna tuli olla osakkeita ja/tai käteistä vähintään 500 000:n renminbin edestä. Vuonna 2013 CSRC laski vaadittua tilin aukioloaikaa kuuteen kuukauteen ja perui ohjeistuksensa koskien vähimmäistalletuksen määrää. Välittäjät tulkitsivan tämän siten, että vähimmäismäärät saatettiin asettaa vapaasti. Nykyisin välitysliikkeet saavat rahansa esimerkiksi myymällä osakkeitaan, mutta myös China Securities Finance Corporationilta, joka harjoittaa tämän toiminnan lisäksi myös arvopaperilainausta. Pörssikurssit lähtivät jyrkkään laskuun heinäkuussa 2015. China Securities Finance Corporationin tehtäväksi tuli ostaa osakkeita markkinoilta keskuspankin varoilla. Tätä tarkoitusta varten sen käyttöön annettiin joidenkin lähteiden mukaan 2,5-3 triljoonaa renminbiä, eli noin 483 miljardia Yhdysvaltain dollaria. Se sai myös noin 100 miljardia renminbiä useilta eri Kiinan pankeilta ja se voi vielä hakea lisää rahaa 322 miljardin dollarin edestä. Se on sittemmin sijoittanut rahojaan etenkin markkina-arvoltaan suuriin yrityksiin ja etenkin rautateihin. ==Lähteet== Luokka:Kiinan talous
Incirlikin lentotukikohta

Incirlikin lentotukikohta () on lentotukikohta İncirlikin lähellä Etelä- Turkissa. Tukikohta sijaitsee kahdeksan kilometriä itään Adanasta, Turkin viidenneksi suurimmasta kaupungista. Lentotukikohtaa käyttävät enimmäkseen Yhdysvaltain ilmavoimat ja Turkin ilmavoimat, harvemmin myös Britannian kuninkaalliset ilmavoimat. Yhdysvallat on käyttänyt lentotukikohtaa Persianlahden sodan aikana vuonna 1990 ja Afganistanin sodan alkupuolella vuonna 2001. Vuodesta 2015 eteenpäin Turkin ilmavoimat on tehnyt ilmaiskuja Isis-järjestöä vastaan Incirlikistä käsin. ==Ydinaseet== Incirlikin tukikohdassa on varastossa tiettävästi 50 Yhdysvaltain jakamaa taktista B61-ydinpommia. Turkkiin sijoitettiin sijaintinsa takia yhdysvaltalaisia ydinaseita kylmän sodan aikana, mutta niiden takaisinvetämistä on pohdittu usein Turkin ja Lähi-idän epävakauksien takia. Kylmän sodan päätyttyä Yhdysvaltain ydinaseiden merkitys Turkissa on vähentynyt huomattavasti. Vuonna 2019 Yhdysvallat melkein veti ydinaseensa Turkista, koska pelättiin, että Turkissa sijaitsevat ydinaseet voisivat päätyä esimerkiksi terroristien varastamiksi maan sisäisen epävakauden ja Syyrian konfliktin takia. Aseet päätettiin kuitenkin pitää Incirlikissä, koska kuljetuksen pelättiin olevan vielä riskialttiimpi. ==Lähteet== ==Aiheesta muualla== Luokka:Adana Luokka:Turkin ilmavoimat Luokka:Turkin lentoasemat Luokka:Yhdysvaltain ilmavoimien lentotukikohdat
Sewall Wright

Sewall Green Wright (21. joulukuuta 1889 – 3\. maaliskuuta 1988) oli yhdysvaltalainen perinnöllisyystieteilijä, joka tunnetaan vaikutusvaltaisesta työstä evoluutioteorian ja polkuanalyysin parissa. Hän oli Ronald Fisherin ja J. B. S. Haldanen ohella yksi populaatiogenetiikan perustajista. Tämä oli merkittävä askel perinnöllisyystieteen ja evoluution yhdistävän synteettisen evoluutioteorian kehityksessä. Hän löysi sisäsiittoisuuskertoimen ja menetelmiä, joilla se voidaan laskea puhdasrotuisissa eläimissä. Hän laajensi työtään populaatioihin ja laski kuinka paljon sisäsiittoisuutta oli populaatioiden jäsenten keskuudessa satunnaisen geneettisen ajautumisen seurauksena. Fisherin kanssa hän kehitti menetelmiä, joilla voidaan laskea populaatioissa olevien geenifrekvenssien jakaumat, jotka johtuvat luonnonvalinnan, mutaation, migraation ja geneettisen ajautumisen vuorovaikutuksesta. Wright teki myös merkittäviä edistyksiä nisäkkäitä tutkivassa ja biokemiallisessa perinnöllisyystieteessä. ==Lähteet== ==Aiheesta muualla== * Lescouflair, Edric; Crow, James F.: Sewall Wright: Darwin's Successor—Evolutionary Theorist. * American Philosophical Society: Sewall Wright Papers. * Luokka:Evoluutiobiologit Luokka:Yhdysvaltalaiset biologit Luokka:Royal Societyn ulkomaiset jäsenet Luokka:Yhdysvaltalaiset tilastotieteilijät Luokka:Vuonna 1889 syntyneet Luokka:Vuonna 1988 kuolleet
Vuokšjärvi

Vuokšjärvi (myös Vokšajärvi, ) on entinen kylä Karjalan tasavallan Kemin piirin Kuuseman kunnassa Venäjällä. Se sijaitsi samannimisen järven rannalla 35 kilometriä Kuusemasta linnuntietä länteen. Seudun asutus on saanut alkunsa Vienan Kemin volostista vuonna 1723 mainitusta Ruokojärven (ven. Rogozero) kylästä. 1800- ja 1900-lukujen vaihteessa Vuokšjärven ja Rudometovon kylät sekä Kokoran (Kokorino) ja Ruokojärven uudiskylät muodostivat Ruokojärven kyläkunnan, joka kuului Ponkaman volostiin, mutta Paanajärven seurakuntaan. Vuonna 1905 kyläkunnassa oli 220 ja Vuokšjärvellä 97 asukasta. Neuvostoaikana kylistä muodostettiin aluksi Kemijoen ja sittemmin Kemin piiriin kuulunut Vuokšjärven kyläneuvosto. Vuonna 1933 kyläneuvostossa oli 301 asukasta, joista lähes kaikki olivat karjalaisia. Ruokojärvi ei esiinny vuoden 1926 asutusluettelossa, mutta vuonna 1933 se mainitaan metsätyöläisasutuksena. Vuokšjärvellä oli tuolloin 127 asukasta, joista 120 oli karjalaisia ja loput venäläisiä. Vuokšjärven kyläneuvosto lakkautettiin vuonna 1959 ja sen neljä asutusta siirrettiin Juuman (ven. Juma) taajamaneuvoston alaisuuteen. Nykyään kylät ovat virallisesti asumattomia, mutta Kokorassa ja Rudometovossa on kesäasutusta. ==Lähteet== Luokka:Kemin piirin entiset kylät
Jelettijärvi

Jelettijärvi () on entinen kylä Karjalan tasavallan Louhen piirin Kiestingin kunnassa Venäjällä. Se sijaitsi samannimisen järven rannalla 54 kilometriä Kiestingistä maanteitse pohjoiseen. Kuolan kihlakuntaan kuulunut Jelettijärven uudiskylä mainitaan ensimmäisen kerran vuosina 1608–1611. Tuolloin kylässä oli viisi taloa. Vuonna 1679 taloluku oli kasvanut yhdeksään. 1800- ja 1900-lukujen vaihteessa Jelettijärvi kuului Kiestingin volostin Heinä­järven kyläkuntaan. Vuonna 1905 kylässä oli 37 taloa ja 348 asukasta. Neuvostoaikana perustettiin Kiestingin piiriin kuulunut Jelettijärven kyläneuvosto, joka käsitti myös Ahvenlahden (ven. Okuneva-Guba), Lamakkavaaran (Lomanka-Varaka) ja Särkiniemen eli Tiikšijärven (Tikšozero) kylät. Vuonna 1933 kyläneuvostossa oli 552 asukasta, joista lähes kaikki olivat karjalaisia. Jelettijärvellä asukkaita oli 245. Sen kylänosia olivat Jyrinniemi, Metšipelto, Onttolanniemi ja Poroniemi. Jelettijärven kyläneuvosto liitettiin Suurijärven kyläneuvostoon vuonna 1958. Jelettijärveltä on löydetty rauta-, nefeliinisyeniitti ja titaaniesiintymät. Kylän paikalle suunnitellaan lomakylää. ==Lähteet== Luokka:Louhen piirin entiset kylät